ནང་སྒོ་ཕྱེ་བའིཙིརསྒྲ་ཞིག་དང་བསྡོངས་ནས་ཨ་ཡེ་གློ་བུར་ཁྱིམ་ནང་དུ་བུད་ཡོང་།མོ་ཡོང་དོན་ནི་ཀུན་སྐྱིད་ཀྱིས་བཤད་པ་ལྟར་མཁའ་གོར་ལྟ་རྟོག་བགྱི་བ་སྟེ།མོ་མདུན་དུ་ཡོང་ཞོར་ཚ་བོས་འབྲུ་རིགས་ཕྱར་བ་དང་ཉི་ཐིག་ནང་ལག་བསྙབས་བྱེད་པ་མཐོང་བསམི་ཞིག་ཡོད་ན་ཁྱི་ཞིག་གི་ལྷག་ཡིན་ཟེར་བ་འདི་རེད།ད་གོ་ཆོད་འདུགཁྲོལ་མ་ཉི་ཐིག་འོག་ཏུ་འཇོག་ཚུལ་ཡང་འགྲིག་ནས་ཡོད།མཉམ་འཇོག་དགོས་ས་ཞིག་ཡོད་པ་ནི་འབྲུ་རྡོག་སྐོར་ཞིག་ས་ལ་གཏོར་ཡོད་པ་དེ་ཡིནཅེས་སྨྲ་ཞོར་ཚ་བོས་ཁྲོལ་མ་དྲུད་ཤུལ་གྱི་འབྲུ་རྡོག་དག་སྒུར་སྒུར་ངང་བཏུས་རྗེས་མཁའ་གོའི་མདུན་གྱི་ཁྲོལ་མའི་ནང་འཕངས་བྱུང་།མཐུད་ནས་མོ་ཚ་བོའི་ཁ་གཏད་དུ་ཙོག་རྗེས་འབྲུ་རྡོག་སྤར་མོ་གང་བླངས་ནས་མྱང་ཙམ་བྱས་རྗེསངོ་མ་ཅུང་ཟད་སྐེམ་བཞིན་པ་འདྲ།ཁྱོད་ཀྱིས་འདི་ལྟར་བསྲུངས་ནས་བསྡད་ན་སུན་ངེས་སམཞེས་དྲིས་འོངས།